Festivalul Internațional al Muzicii de Cameră va avea loc la Brașov între 5 și 13 aprilie
Cea de-a 43-a ediție a FIMC (Festivalul Internațional al Muzicii de Cameră) va avea loc la Sala Patria între 5 și 13 aprilie, iar evenimentele vor începe în fiecare seară de la ora 19, transmite ZilesiNopti.ro.
În deschiderea festivalului, publicul va putea asculta Orchestra de cameră a Filarmonicii Brașov, care, sub conducerea muzicală a lui Sebastian Tegzeșiu vor interpreta un program compus din lucrări de Johann Sebastian Bach, Edvard Grieg și Piotr Ilici Ceaikovski. Prima piesă din programul serii din 5 aprilie, Concertul brandenburgic. nr. 3 în Sol major, a fost interpretată chiar în deschiderea primului concert din cadrul FIMC la prima ediție din 1970.
Pe 6 aprilie, pe scena Sălii Patria va urca ansamblul "I Basilensis" din Elveția al cărui membri vor aduce cu ei instrumente baroce precum vioara barocă, oboiul baroc, viola da gamba, theorbo-ul și clavecinul. În program se regăsesc lucrări de Georg Friedrich Händel, Marin Marais, François Couperin, Arcangelo Corelli și Georg Philipp Telemann.
Evenimentul din 7 aprilie îi va avea ca protagoniști pe Johannes Fleischmann, Justus Zeyen și Benno Ure care vor interpreta lucrări de Alexandre Tcherepnin, Alexandre Tansman, Adolf Busch, Erich Zeisl, Erich Wolfgang Korngold, Nikolai Medtner și Egon Wellesz.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank